stanford-oval/wikipedia huggingface dataset:
הוברלה אוז'הורוד

מועדון הכדורגל הוברלה אוז'הורוד (באוקראינית: Футбольний Клуб «Говерла» Ужгород) הייתה קבוצת כדורגל אוקראינית מהעיר אוז'הורוד ששיחקה בליגת העל האוקראינית. הקבוצה נקראה על שם הר הוברלה, ההר הגבוה ביותר באוקראינה.
הקבוצה הוקמה בשנת 1925 תחת השם "רוס" והורכבה משחקנים רוסינים, תושבי העיר אוז'הורוד. בתחילת דרכה שיחקה הקבוצה בליגה הבכירה של צ'כוסלובקיה. בשנת 1945, עם סיפוח האזור על ידי ברית המועצות עברה לשחק בליגה השנייה של ברית המועצות (שלמעשה הייתה הליגה השלישית בחשיבותה במדינה).
עם כינון אוקראינה העצמאית בשנת 1991 הצטרפה הקבוצה לליגת המשנה של אוקראינה. היא הצליחה לעלות לפרמייר-ליג האוקראיני בשנת 2001.
שיחקה בליגת העל האוקראינית 8 עונות : 2001/2002, 2004/2005, 2005/2006, 2007/2008, 2009/2010, 2012/2013, 2013/2014 ו-2014/2015. ההישג הכי טוב של הקבוצה בליגת העל הוא מקום 12 בעונות: 2005/2004, 2014/2013 ו-2015/2014.
מגרש הבית של הוברלה אוז'הורוד היה אצטדיון אוונגרד אשר מכיל 12,000 מקומות. האצטדיון נבנה בשנת 1952 ושופץ בשנת 2005.
בשנת 2016, בשל קשיים כלכליים, פורקה הקבוצה.
שמות הקבוצה

רוס (1925 - 1946)
ספרטק אוז'הורוד (1946 - 1961)
ורחובינה (1961 - 1971)
הוברלה (1971 - 1981)
זקרפטיה  (1982 - 1996)
ורחובינה (1996 - 1998)
זקרפטיה  (1998 - 2011)
הוברלה (2012 - 2016)
שחקנים מפורסמים בעבר ובהווה

ברית המועצות איוואן גצקו
ברית המועצות יוז'ף סאבו
ברית המועצות ויקטור פסולקו
אוקראינה ואסילי קובין
אוקראינה דמיטרי טרוחין
אוזבקיסטן מקסים שצקיך
הלובי היהודי בארצות הברית

הלובי היהודי הוא מושג בפוליטיקה האמריקאית, שמתייחס לקבוצת שדולות פרו-ישראליות, שמטרתן להשפיע בעיקר על מדיניות החוץ של ארצות הברית. ארגונים יהודיים רבים טוענים שרוב השימוש במושג הוא אנטישמי באופן מגמתי.
מקור המושג

המושג הופיע לראשונה במילון הפוליטי שכתב וולטר ג'ון ריימונד בשנת 1992. במילון נכתב שהתקשורת השתמשה במונח בעיקר בהקשר של מלחמת עיראק, כאשר הלובי היהודי הואשם בשידול הקונגרס לצאת למלחמה בניגוד לאינטרסים הלאומיים. המושג שגור בשיח האקדמי והפוליטי, בעיקר בהקשרים של מדיניות החוץ האמריקאית.
ביקורת

המושג מתאר בדרך כלל קבוצת שדולות אמריקאיות שמקדמות את האינטרסים של יהדות ארצות הברית ושל מדינת ישראל. ישנה טענה שקידום האינטרסים בא לעיתים על חשבונה של ארצות הברית. כך למשל, הנשיא ג'ורג' בוש (האב) האשים את איפא"ק, השדולה היהודית-ישראלית הגדולה בקונגרס, שניסתה להביא להכרתה של אמריקה בהתנחלויות ביהודה ושומרון בניגוד לאינטרס האמריקאי. בישראל מבקרים את הלובי היהודי בטענה שהוא משתמש בהשפעה שלו על מקבלי ההחלטות האמריקאים כדי לכפות ערכים "שמאל-ליברליים" על ישראל. דוגמה לכך היא הביקורת החריפה שארגונים יהודיים אמריקאים פרסמו בתגובה לניסיונו של בנימין נתניהו להכניס את מפלגת "עוצמה יהודית" לכנסת בבחירות לכנסת ה-21.
הפולמוס סביב שימוש אנטישמי במושג

ארגונים פרו-ישראליים רבים טוענים שהשימוש במושג "הלובי היהודי" הוא אנטישמי. על פי רוב, נטען ש"הלובי היהודי" הוא אוסף של קבוצות אינטרסים יהודיות שפועל באופן מניפולטיבי ולא חוקי כדי להשיג את המטרות שלו. כך למשל, ג'יי ג'יי גולדברג, עורך השבועון היהודי-אמריקני "The Forward", תיאר בנאומו "מדיניות החוץ האמריקאית והלובי היהודי" שהלובי היהודי נתפס כגוש אסרטיבי שמשפיע על מדיניות החוץ של ארצות הברית באופן שלילי, וגורם לה להתערב בפעולות לא לה, ובפרט בעימותים עם האסלאם והעולם הערבי.
ארגונים יהודיים ופרו-ישראליים משווים את המיתוס של הלובי היהודי לזה של זקני ציון. ארגון "בני ברית" טוען שאף על פי שלכל קבוצת אינטרסים יש זכות להקים שדולה שתייצג אותה מול בית הנבחרים, הלובי היהודי נתפס שלא בצדק, כרחב ועוצמתי משהוא באמת. עוד נטען כי השימוש הרווח במושג מרמז על כך שהלובי היהודי מקדם את האינטרסים של יהודי ארצות הברית ושל מדינת ישראל על חשבון ארצות הברית, ובכך נותן לגיטימציה לעשות מהיהודים שעיר לעזאזל ולהאשים אותם בבעיות סוציו-אקונומיות, במלחמות ובמדיניות חוץ כושלת.
ראו גם

הלובי הסעודי בארצות הברית
לקריאה נוספת

וולטר ג'ון ריימונד, Brunswick Pub Co, Brunswick Pub Co, יולי 1992
הערות שוליים

↑  Raymond, Walter John, Politics: Selected American and Foreign Political and Legal Terms, Lawrenceville, Virginia: Burnswick Publishing Corporation, 1992
↑  אמיר תיבון, 'פצצת עומק' לעבר נתניהו, הארץ 23.2.2019
↑  J. J. Goldberg, American Foreign Policy and The Jewish Lobby, The Forward
↑  The Jewish Lobby, B'nai B'rith ADC
הלוחם על סוס

| --- | --- |

 מידע כללי
 סוג:  פסל 
 על שם:  אלכסנדר הגדול
 כתובת:  מקדוניה הצפונית כיכר מקדוניה, סקופיה, מקדוניה הצפונית
 בעלים:  משרד התרבות (מק')
 הקמה ובנייה
 תקופת הבנייה:  ? – 8 בספטמבר 2011
 תאריך פתיחה רשמי:  8 בספטמבר 2011 
 חומרי בנייה:  ארד, בטון 
 אדריכל:  ולנטינה סטפנובסקה
 מידות
 גובה:  14.5 מ' מטר
 קואורדינטות:  41°59′45″N 21°25′53″E﻿ / ﻿41.995833333333°N 21.431388888889°E﻿ / 41.995833333333; 21.431388888889
  (למפת סקופיה מוגדלת) הלוחם על סוס(למפת סקופיה רגילה) הלוחם על סוס
 
המזרקה בלילה
הלוחם על סוס (במקדונית: Воин на коњ) היא מזרקה המשמשת כאנדרטה לזכר אלכסנדר הגדול שממוקמת בכיכר מקדוניה, סקופיה, מקדוניה הצפונית. האנדרטה הוכרזה במסגרת סקופיה 2014, ונפתחה רשמית ב-8 בספטמבר 2011, לרגל עשרים שנה מאז הכרזת העצמאות של מקדוניה הצפונית.
באופן לא רשמי, העלויות לבניית האנדרטה הן כ-7.5 מיליון אירו.
תיאור

הפסל, שגובהו הוא 14.5 מ', עשוי מארד ומונח על כן עשוי בטון בגובה של 10 מ'. מתחת לאנדרטה נמצאת מזרקה. סביב המזרקה נמצאים 8 חיילים עשויים מארד בגובה של 3 מ', וכן 8 אריות בגובה של 2.5 מ', כאשר ארבעה מהם פונים למזרקה, ומזרימים מים מפיהם. 4 האריות האחרים ממוקמים על המדרגות ונמצאים בישיבה או בשמירה. על הכן של רוכב הפרש, יש 3 טבעות עם לוחות, עשויים מארד, שמתארים שלושה קרבות של אלכסנדר הגדול. ביניהם, נמצאים 3 טבעות מארד, עם דמויות קישוט ותבליט.
ביקורות

הידיעה על הקמת אנדרטת "הלוחם על סוס" בכיכר מקדוניה ספגה ביקורת מצד האופוזיציה המקדונית ומספר מדיות תקשורתיות. עם זאת, עיקר הביקורת הופנתה מיוון, שהקמת האנדרטה עבורה הייתה פרובוקציה וגניבת ההיסטוריה היוונית.
הערות שוליים

↑  "ПОСТАВЕН СПОМЕНИКОТ НА АЛЕКСАНДАР МАКЕДОНСКИ НАРЕЧЕН „ВОИН НА КОЊ" ВО СКОПЈЕ". www.trtmacedonian.com. ארכיון מ-2014-02-19. נבדק ב-20 בספטמבר 2011. {{cite web}}:  (עזרה)
↑  Фонтаната „Воин на коњ“ пуштена во употреба (ארכיון)
↑  "СДСМ: Груевски ја усложнува македонската меѓународна позиција". daily.mk. ארכיון מ-2012-09-10. נבדק ב-20 בספטמבר 2011. {{cite web}}:  (עזרה)
↑  "Беспредметни беа критиките на опозицијата за спомениците". www.sitel.com.mk. ארכיון מ-2016-03-05. נבדק ב-20 בספטמבר 2011. {{cite web}}:  (עזרה)
↑  "„Воинот на коњ" во светските медиуми". נבדק ב-20 בספטמבר 2011. {{cite web}}:  (עזרה)(הקישור אינו פעיל)
↑  "Грција испровоцирана од „Воинот на коњ"". ארכיון מ-2011-09-04. נבדק ב-20 בספטמבר 2011. {{cite web}}:  (עזרה)
הוועדה לתעשייה צבאית (רוסיה)

| --- | --- |

 מידע כללי
 מדינה:  רוסיה 
 תאריך הקמה:  10 בספטמבר 2014 
 מטה מרכזי:  הקרמלין 
 
ישיבה של הוועדה לתעשייה צבאית. 19 בספטמבר 2015, מחוז אורנבורג.
הוועדה לתעשייה צבאית של רוסיה (Военно-промышленная комиссия РФ) הוא גוף ממשלתי שנוצר בשנת 1999 כגוף של הממשלה. ב־2014 הפך לארגון הכפוף לנשיא המדינה. מטרתו לפקח על כל התעשיות הביטחוניות במדינה. הזמנות רכש צבאיות מוכרחות לעבור דרך הוועדה.
הוועדה פועלת בשיתוף פעולה הדוק עם משרד ההגנה, הכוחות המזוינים, מפעלי התעשיות הביטחוניות ומשרד האנרגיה. הוועדה הוקמה בהשראת ועדה סובייטית לתעשייה צבאית שפעלה בשנים 1957–1991 והייתה אחראית לתיאום בין מפעלי התעשייה הצבאית וממשלת ברית המועצות. תקופה מסוימת הוועדה פעלה בשיתוף פעולה עם השירות הפדרלי לחוזי הגנה.
הלוחמים המאוחדים

|  פרטים |
| --- | --- |
 מדינה:  מקסיקו מקסיקו
 
הלוחמים המאוחדים (בספרדית: Guerreros Unidos) הוא סינדיקט פשע וכוח צבאי למחצה מקסיקני, שהוקם על ידי מיזוג של מספר קרטלים.
היסטוריה

בדצמבר 2010, לאחר מותו של מנהיג קרטל לה פמיליה מיצ'ואקאן, פרנסיסקו מונטס, התגלעה מחלוקת בין יורשיו של המנהיג. שני פלגים התפלגו מקרטל לה פמיליה מיצ'ואקאן והצטרפו לקרטלים שונים משני צידי המתרס. פלג אחד הצטרף לקבוצה שכללה את קרטל טיחואנה, קרטל בלטרן-לייבה, קרטל חוארס וקרטל לוס סטאס, והפלג השני הקים יחד עם פלג מקרטל בלטרן-לייבה את ארגון הפשע "הלוחמים המאוחדים" והצטרפו לקבוצת הקרטלים היריבה, שכללה את קרטל המפרץ, קרטל סינלואה וקרטל האבירים הטמפלרים.
היסטוריה > חטיפת הסטודנטים

ב-26 בספטמבר 2014 נחטפו 43 סטודנטים בעיר איגואלה שבמדינת גֶרֶרוֹ במקסיקו. הסטודנטים למדו הוראה במכללה כפרית למורים במדינת גררו, ונסעו באותו יום לעיר איגואלה כדי להשתתף בהפגנה לציון 46 שנים לטבח טלטלולקו. במהלך הנסיעה הם נעצרו על ידי המשטרה המקומית והתפתח עימות. במהלך המרדף המשטרה פתחה באש על האוטובוסים. שני סטודנטים נהרגו באחד האוטובוסים, וחלקם נמלטו לגבעות שמסביב. לאחר תקרית הירי עצרה המשטרה את הסטודנטים והכניסה אותם לרכבי משטרה. הסטודנטים נלקחו לתחנת המשטרה באיגואלה, משם הם הועברו לתחנת המשטרה בעיירה קוקולה, ומשם לכפר בשם פואבלו וייחו (Pueblo Viejo), שם נמסרו על ידי המשטרה לאנשי ארגון הפשע "הלוחמים המאוחדים".
לדברי החוקרים, הסטודנטים נלקחו באותו יום למזבלה בפאתי קוקולה. כ-15 סטודנטים מתו מחנק בדרך לאתר. שאר הסטודנטים נרצחו לאחר מכן במזבלה. חברי הכנופיה השליכו את הגופות לבור והציתו בו אש. השרידים הועברו לשמונה שקיות פלסטיק שנזרקו לנהר בקוקולה. לאחר המעשה אחד מאנשי הכנופיה שלח הודעת טקסט למנהיג ארגון פשע יריב ובה נכתב: "הפכנו אותם לאבק וזרקנו את שרידיהם למים. הם אף פעם לא ימצאו אותם". הדבר חיזק את ההשערה שחלק מהסטודנטים השתייכו לארגון פשע יריב, ועל כן נרצחו.
43 הסטודנטים הנעדרים גרמו לגל של הפגנות נגד הממשלה, ובעיקר נגד נשיא מקסיקו, אנריקה פניה נייטו.
הערות שוליים

↑  cndh.org, ww38.cndh.org (באנגלית)
↑  Mexican president confirms witness implicated soldiers in kidnapping of 43 college students, NBC News (באנגלית)
↑  "Policías comunitarios retiran bloqueo carretero en Guerrero tras 23 horas - Nacional - CNNMexico.com". CNN. 28 באוגוסט 2013. אורכב מ-המקור ב-12 בנובמבר 2013. {{cite news}}:  (עזרה)
↑   חברי כנופיית סמים הודו שרצחו את 43 הסטודנטים במקסיקו ושרפו את גופותיהם, באתר הארץ, 8 בנובמבר 2014
↑  סוכנויות הידיעות, מכסיקו: גופות הסטודנטים נשרפו ונזרקו לנהר, באתר ynet, 8 בנובמבר 2014
↑   הגרדיאן, הפגנות ענק במקסיקו לאחר היעלמות עשרות סטודנטים, באתר הארץ, 10 באוקטובר 2014 
  ג'ו טקמן (הגרדיאן), הזעם על רצח הסטודנטים מטלטל את הממשל הפדרלי במקסיקו, באתר הארץ, 10 בנובמבר 2014
גרפיטי במקסיקו הקורא להחזרת החטופים, בו מופיעה הקריאה: "הם לקחו אותם בחיים, אנחנו רוצים אותם חיים".
סרטון המתעד הפגנות במקסיקו סיטי ב-26 בספטמבר 2015, יום השנה הראשון לאירוע החטיפה.
הסופר קאפ המולדובי

| --- | --- |
 ענף:  כדורגל
 תאריך ייסוד:  2003
 ארגון מפעיל:  התאחדות הכדורגל המולדובית
 מספר מתמודדים:  2
 מדינות משתתפות:  מולדובה מולדובה
 זוכה:  ספינטול גאורגה (2021)
 הכי הרבה זכיות:  שריף טירספול (7)
 www.fmf.md
 
הסופר קאפ המולדובי (ברומנית: Supercupa Moldovei) הוא מפעל כדורגל מסוגת הסופר קאפ המשוחק אחת לשנה בין אלופת ליגת העל המולדובית לבין מחזיקת גביע מולדובה.
הטורניר הוא בן משחק אחד. אם קבוצה זוכה בדאבל, המשחק לא מתקיים.
הגמר לפי שנים

| שנה | זוכה | תוצאה | סגנית |  |  |
| --- | --- | --- | --- | --- | --- |
| 2003 | שריף טירספול | 2–0 | זימברו קישינב |  |  |
| 2004 | שריף טירספול | 1–0 | זימברו קישינב |  |  |
| 2005 | שריף טירספול | 4–0 | ניסטרו אוטאץ' |  |  |
2006: שריף טירספול זכתה בדאבל
| 2007 | שריף טירספול | 1–0 | זימברו קישינב |  |  |
2008: שריף טירספול זכתה בדאבל
2009: שריף טירספול זכתה בדאבל
2010: שריף טירספול זכתה בדאבל
| 2011 | דאצ'יה קישינב | 1–0 | איסקרה-סטאל ריבניצה |  |  |
| 2012 | מילסאמי אורחיי | 0–0   6–5 (פ) | שריף טירספול |  |  |
| 2013 | שריף טירספול | 2–0 | טירספול |  |  |
| 2014 | זימברו קישינב | 1–1   4–3 (פ) | שריף טירספול |  |  |
| 2015 | שריף טירספול | 3–1 | מילסאמי אורחיי |  |  |
| 2016 | שריף טירספול | 3–1 | בלץ |  |  |
2017: שריף טירספול זכתה בדאבל
2018: הטורניר לא נערך
| 2019 | מילסאמי אורחיי | 0–0   5–4 (פ) | שריף טירספול |  |  |
2020: הטורניר לא נערך
| 2021 | ספינטול גאורגה | 2–2   4–2 (פ) | שריף טירספול |  |  |
היירם מקסים

| --- | --- |

 לידה:  5 בפברואר 1840 סנגרוויל, ארצות הברית 
 פטירה:  24 בנובמבר 1916 (בגיל 76) לונדון, הממלכה המאוחדת של בריטניה הגדולה ואירלנד 
 ענף מדעי:  המצאה 
 מקום מגורים:  ארצות הברית
 מקום קבורה:  בית הקברות וסט נורווד 
 עיסוק:  מהנדס
 פרסים והוקרה:  היכל התהילה הלאומי לממציאים (2006)  Knight Bachelor 
 בן או בת זוג:  Sarah Haynes (1881–24 בנובמבר 1916) 
 צאצאים:  Hiram Percy Maxim 
 תרומות עיקריות
 המקלע האוטומטי מקלע מקסים ומספר רב של פטנטים נוספים
 
המכונה מעופפת של מקסים
סר היירם (חירם) סטיוונס מקסים (באנגלית: Hiram Stevens Maxim;‏ 4 בפברואר 1840 - 24 בנובמבר 1916) היה ממציא ומהנדס אמריקני-בריטי הידוע בהמצאת המקלע האוטומטי האמיתי הראשון.
מקסים היה ממציאו של מקלע מקסים ב-1884, מכונת הירייה האוטומטית הניידת הראשונה. כמו כן המציא את מלכודת העכברים, אבק שרפה נטול עשן, סוג של רובה אוויר ועשה ניסויים בכלי טיס ממונעים. בעקבות המצאותיו בתחום חוטי הלהט בנורה החשמלית היה מעורב במספר סכסוכים אודות פטנטים עם תומאס אלווה אדיסון.
קורות חיים

מקסים נולד בסנגרוויל, מיין, וקיבל חינוך בסיסי בלבד תוך כדי עבודה בחוותו של אביו. כשהיה בן 14 החל לעבוד אצל בונה כרכרות, ב-1864 החל לעבוד בחברת הנדסה של דודו ושם המציא את הפטנט הראשון שלו ב-1866. ב-1868 החל לעבוד בחברה לברזל וספנות שם המציא מספר רב של המצאות, ב-1878 החל את עבודתו בחברת התאורה החשמלית הראשונה בארצות הברית. ב-1880 היגר לאנגליה וקיבל אזרחות בריטית.
מקסים הקים חברה לייצור כלי נשק בקרייפורד, קנט שם ייצר את המקלע שפיתח, החברה נקנתה מאוחר יותר על ידי תאגיד ויקרס ב-1896 ושינתה את שמה ל"ויקרס, בנו ומקסים". גרסתם המשופרת למקלע זכתה לשם מקלע ויקרס והפכה למקלע הסטנדרטי בצבא הבריטי לשנים רבות, גרסאות של מקלע מקסים שימשו בכל הצבאות במלחמת העולם הראשונה. למקסים הוענק תואר אבירות על ידי המלכה ויקטוריה ב-1901 על המצאותיו.
בשנות ה-90 של המאה ה-19 ערך מקסים ניסויים בכלי טיס ממונעים. לטענת מספר חוקרים של ההיסטוריה של התעופה מקסים היה האדם הראשון להתרומם לאוויר בעזרת כלי ממונע.
בעזרת הון שצבר ממכירות מכונת היריה הקרויה על שמו, פנה מקסים לבנות מכונה מעופפת מנועית. ב-31 ביולי 1894, עמדה על פסי ברזל מיוחדים מכונה עצומה, בעלת שני מנועי קיטור שפעלו בהספק של 180 כוחות סוס כל אחד, אשר הניעו שני מדחפים באורך של כ-5.4 מטרים כל אחד, ובמשקל כולל של שלוש טונות. מקסים ניצב בתא המכונה יחד עם הנווט והמכונאי כאשר האחרון הפעיל את המנועים בהוראתו של מקסים. לאחר האצה על המסילה, התרומם מטוסו של מקסים ונעצר בגובה של כ-22 ס"מ במסילה עליונה. להפתעת מקסים, אשר לא קיווה כי המכונה תתרומם כבר בניסוי הראשון, המטוס עקר את המסילה והצליח להתרומם לאוויר לגובה של כמעט מטר - שלוש רגל, לכ-15 שניות, עד שמקסים המבוהל כיבה את המנועים. מטוסו נפל ארצה והתרסק וגרם לפציעת ראש לאחד משלושת הטייסים. מקסים חזר ותיקן את מטוסו והוכיח שוב כי מכונה כבדה מהאוויר יכולה להתרומם ולעוף, אך עד אז כבר בנו האחים רייט את מטוסם הראשון.
בנוסף לכך השתמש מקסים במטוסו בכנפיים אותם כינה Aeroplanes (בתרגום חופשי: "מישורים אוויריים"), וכך היה הראשון לטבוע את המילה המוכרת "מטוס" באנגלית.
אחיו הדסון מקסים היה ממציא צבאי אף הוא והתמחה בחומרי נפץ.
בנו, היירם פירסי מקסים הלך בעקבות אביו ודודו ונעשה מהנדס מכונות ומעצב נשק, הוא ידוע בעיקר בשל נסיונותיו ברדיו וכמייסדה של "אגודת חובבי הרדיו האמריקאית" (American Radio Relay League).
רשימת פטנטים על שמו

נורת חשמל
נורת חשמל
נורת חשמל
הוצאת אוויר מנורת חשמל
נורת חשמל
נורת חשמל
ייצור מוליך פחמני
נורת חשמל
ייצור פחמן
נורת להט
ייצור מוליך פחמני
נורת חשמל
מודד חשמלי
ייצור פחמנים לנורות להט
נורת חשמל
מכשירים לייצור תילים לנורות ליבון
ייצור תילים לנורות חשמל
ייצור חומרי נפץ
ייצור תילים לנורות חשמל
שיטת ייצור של תילים לנורות חשמל
הערות שוליים

↑  ביוני ויולי 1883 מקסים רשם מספר פטנטים שקשורים לפיתוח של המקלע. באוקטובר 1884 הוצג לראשונה אב טיפוס למספר מוזמנים מצומצם. באביב 1885 המקלע הוצג לראשונה בפומבי בתערוכת המצאות בינלאומית בקנסינגטון. המקור למידע מהספר: McCallum, Iain : Blood Brothers. Hiram and Hudson Maxim : Pioneers of Modern Warfare, Chatham Publishing, London, 1999. התאריך הקובע ל"מתי הומצא?" הוא 1884 בו הוצג אב הטיפוס לראשונה.
| --- | --- |
בקרת זהויות :  PLWABN: 9810689102805606  BIBSYS: 14062355  BnF: cb10619805h (data)  GND: 128466308  ISNI: 0000 0000 8372 2877  LCCN: no92029241  NKC: xx0003870  NTA: 301737274  SNAC: w63r0wj8  SUDOC: 231469381  VIAF: 35509179   WorldCat (עם VIAF): 35509179
היאטוס

היאטוס (מלטינית hiatus: רווח, פתח; בעברית: מִפְעָר) הוא מושג בפונטיקה המתאר רצף של שתי תנועות נפרדות (או יותר) ללא עיצור החוצץ בינן. הרצף יכול להתקיים בתוך מילה אחת, כמו במילה הצרפתית naïve, או בין שתי מילים (האחת מסתיימת בתנועה והשנייה מתחילה בתנועה).
יש להבחין בין היאטוס לבין דו-תנועה (דיפתונג), שהוא שתי תנועות מחוברות (על פי רוב התנועה השנייה היא תנועה למחצה) בהברה אחת.
ברישום פונטי ניתן לציין את ההיאטוס על ידי הפרדה של שתי התנועות באמצעות נקודה, כמו במילה הרומנית aer, הנרשמת פונטית כ-[a.er']. או באמצעות סימן הטעם (אם ההברה השנייה מוטעמת), כמו במילה "היאטוס" ברומנית, [hi'at].
שפות מסוימות נמנעות מיצירת היאטוס על ידי הוספת עיצור עזר בין שתי התנועות או קיצור שתי התנועות לתנועה אחת.
בעברית ההיאטוס אינו נפוץ בתוך מילים כיוון שהאות א' אמורה לשמש כעיצור מפריד בין התנועות, למשל במילה מֵאָה (בהגייה מוקפדת). היאטוס מופיע במילים המסתיימות בפתח גנובה כגון יוֹדֵעַ, גָּבוֹהַ, אֲבַטִיחַ. היאטוס יכול גם להיווצר בין מילים, למשל בצירוף "מי ייתן". בהגיית העברית הישראלית נוצר לעיתים היאטוס כאשר האות א' אינה מבוטאת כעיצור, למשל בהגיית המילה מֵאָה במהירות (וכן מָאתַיִּים בפי דוברים מסוימים).
היאטוס מופיע במילים לועזיות רבות שאומצו לעברית כגון אאוגניקה, דאודורנט, אסטרואיד, וכן המילה "היאטוס".
ראו גם

היאטוס (רומנית)
הערות שוליים

↑  למד לשונך 106, באתר האקדמיה ללשון העברית, ‏4 בפברואר 2015
הופעה חיה בבארבי

הופעה חיה בבארבי הוא אלבום הופעה של עמיר לב, אשר יצא בשנת 2000 תחת חברת NMC והמון הפקות. באלבום התארחו האמנים רפי פרסקי, אביתר בנאי וסיון שביט. האלבום הוקלט ברובו במועדון הבארבי, פרט לרצועה "הכנר התורכי", שהוקלטה ב"אולפני המון".
רשימת השמעה

| מס' | שם | משך |
| --- | --- | --- |
| 1. | כחול וירוק  | 3:55 |
| 2. | עננים שחורים  | 6:05 |
| 3. | ערב ראש השנה  | 4:48 |
| 4. | חבק אותי  | 7:42 |
| 5. | My Girl  | 4:23 |
| 6. | פעם בחיים (בהשתתפות רפי פרסקי)   | 4:49 |
| 7. | כמה פעמים (בהשתתפות רפי פרסקי)   | 4:45 |
| 8. | שש שעות (בהשתתפות אביתר בנאי)   | 5:37 |
| 9. | הכנר התורכי (בהשתתפות אביתר בנאי)   | 3:50 |
| 10. | מחכה (בהשתתפות אביתר בנאי)   | 6:31 |
| 11. | קסם (בהשתתפות סיון שביט)   | 3:23 |
| 12. | כבוי  | 5:45 |
| 13. | אריה ורותי  | 4:47 |
| משך כולל: | משך כולל: | 66:28 |
הערות שוליים

↑  עמיר לב - הופעה חיה בבארבי (באנגלית), נבדק ב-2022-09-12
המוזיאון הלאומי ברוקנטל

| --- | --- |

 מידע כללי
 סוג:  אמנות והיסטוריה
 כתובת:  Piaṭa Mare 4-5 
 מיקום:  סיביו 
 מדינה:  רומניה 
 הקמה ובנייה
 תקופת הבנייה:  ?–1817
 תאריך פתיחה רשמי:  1817 
 קואורדינטות:  45°47′47″N 24°09′02″E﻿ / ﻿45.7965°N 24.15061111°E﻿ / 45.7965; 24.15061111
 www.brukenthalmuseum.ro
  (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור המוזיאון הלאומי ברוקנטל(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור המוזיאון הלאומי ברוקנטל
 
הכניסה למוזיאון ברוקנטל
המוזיאון הלאומי ברוקנטל (ברומנית: Muzeul Naţional Brukenthal) הוא מוזיאון בעיר סיביו בטרנסילבניה שברומניה. המוזיאון מתבסס על אוספיו של סמואל ברוקנטל, מושל טרנסילבניה מטעם בית הבסבורג. המוזיאון נפתח בשנת 1817, והוא המוזיאון הוותיק ביותר ברומניה. ברוקנטל עצמו החל לאסוף אמנות ב-1790.
למעשה, המוזיאון מכיל שישה מוזיאונים נפרדים, השוכנים במקומות שונים בעיר, כשכל אחד עוסק בתחום אחר. גלריות האמנות שוכנות בתוך ארמונו של ברוקנטל, ומוצגים בהם כ-1,500 ציורים מהזרם המרכזי של האמנות האירופאית, החל מהמאה ה-15 עד המאה ה-18. בנוסף לציורים ישנו אוסף תחריטים, ספרים, מטבעות ומינרלים. ספריית ברוקנטל אף היא נמצאת בארמון ובה 300,000 פריטים הכוללים כתבי יד, אינקונבולות, ספרים בשפות רומניות עתיקות, ספרים עכשוויים ומגזינים.
שאר המוזיאונים הם: מוזיאון להיסטוריה, מוזיאון לפרמקולוגיה, מוזיאון להיסטוריה של הטבע ומוזיאון לכלי נשק וציד. כל אחד מהם שוכן בבניין אחר ברחבי העיר.
הסופר קאפ המלטזי

| --- | --- |
 ענף:  כדורגל
 תאריך ייסוד:  1985
 ארגון מפעיל:  התאחדות הכדורגל של מלטה (FAI)
 מספר מתמודדים:  2
 מדינות משתתפות:  מלטה מלטה
 זוכה:  חמרון ספרטנס (2023)
 הכי הרבה זכיות:  ולטה (13)
 
הסופר קאפ המלטזי (באנגלית: Maltese Super Cup) הוא מפעל כדורגל מסוגת הסופר קאפ המשוחק אחת לשנה בין אלופת ליגת העל המלטזית לבין מחזיקת הגביע המלטזי.
הטורניר שוחק בצורה לא רשמית ותחת מספר שמות שונים מעונת 1953/1954, אך הפך לרשמי מעונת 1984/1985. תחילה הוא נערך בסוף העונה, ומשנת 2003 הוא החל להיערך בחודש דצמבר.
הגמר לפי שנים

| שנה | זוכה | תוצאה | סגנית |  |  |
| --- | --- | --- | --- | --- | --- |
| 1985 | רבאט אייאקס | 2–0 | Żurrieq |  |  |
| 1986 | רבאט אייאקס | 4–2 | פאולה היברניאנס |  |  |
| 1987 | חמרון ספרטנס | 3–0 | ולטה |  |  |
| 1988 | חמרון ספרטנס | 1–0 (ה) | סלימה וונדררס |  |  |
| 1989 | חמרון ספרטנס | 3–3 (ה)   7–6 (פ) | סלימה וונדררס |  |  |
| 1990 | ולטה | 3–0 | סלימה וונדררס |  |  |
| 1991 | חמרון ספרטנס | 1–1 (ה)   6–5 (פ) | ולטה |  |  |
| 1992 | חמרון ספרטנס | 2–0 | ולטה |  |  |
| 1993 | פלוריאנה | 4–1 | ולטה |  |  |
| 1994 | פאולה היברניאנס | 2–2 (ה)   5–4 (פ) | פלוריאנה |  |  |
| 1995 | ולטה | 2–2 (ה)   6–5 (פ) | פאולה היברניאנס |  |  |
| 1996 | סלימה וונדררס | 0–0 (ה)   3–2 (פ) | ולטה |  |  |
| 1997 | ולטה | 5–2 | בירקירקארה |  |  |
| 1998 | ולטה | 2–0 | פאולה היברניאנס |  |  |
| 1999 | ולטה | 2–1 | בירקירקארה |  |  |
| 2000 | סלימה וונדררס | 3–0 | בירקירקארה |  |  |
| 2001 | ולטה | 2–1 | סלימה וונדררס |  |  |
| 2002 | בירקירקארה | 1–0 (ה) | פאולה היברניאנס |  |  |
| 2003 | בירקירקארה | 2–0 | סלימה וונדררס |  |  |
| 2004 | בירקירקארה | 3–1 (ה) | סלימה וונדררס |  |  |
| 2005 | בירקירקארה | 3–0 | סלימה וונדררס |  |  |
| 2006 | בירקירקארה | 2–1 | פאולה היברניאנס |  |  |
| 2007 | פאולה היברניאנס | 3–1 | מרסקסלוק |  |  |
| 2008 | ולטה | 2–0 | בירקירקארה |  |  |
| 2009 | סלימה וונדררס | 1–0 | פאולה היברניאנס |  |  |
| 2010 | ולטה | 3–2 (ה) | בירקירקארה |  |  |
| 2011 | ולטה | 3–0 | פלוריאנה |  |  |
| 2012 | ולטה | 3–1 | פאולה היברניאנס |  |  |
| 2013 | בירקירקארה | 3–2 | פאולה היברניאנס |  |  |
| 2014 | בירקירקארה | 2–1 | ולטה |  |  |
| 2015 | פאולה היברניאנס | 2–1 | בירקירקארה |  |  |
| 2016 | ולטה | 2–1 | סלימה וונדררס |  |  |
| 2017 | פלוריאנה | 1–0 | פאולה היברניאנס |  |  |
| 2018 | ולטה | 2–1 | בלזן |  |  |
| 2019 | ולטה | 2–1 | בלזן |  |  |
2020: לא נערך
2021: לא נערך
| 2022 | פאולה היברניאנס | 0–0 (5–4פ) | פלוריאנה |  |  |
| 2023 | חמרון ספרטנס | 4–0 | בירקירקארה |  |  |
הופעה חיה בקיסריה (יהודה פוליקר)

הופעה חיה בקיסריה הוא אלבום הופעה כפול של הזמר והיוצר יהודה פוליקר. האלבום יצא בשנת 1997 והוא מבוסס על שירים שהוקלטו במהלך 2 הופעות בחודשים יוני ויולי 1996, במסגרת סיבוב ההופעות שליווה את האלבום הילד שבך. האלבום נפתח בגרסה חדשה לשיר "לעיניך הכחולות" שהקליט ביחד עם יזהר אשדות. בנוסף, כולל האלבום 30 שירים מכל התקופות - החל מלהקת בנזין ועד אלבומו האחרון. השירים "פנים אל מול פנים" ו"דברים שרציתי לומר" יצאו כסינגלים לתחנות הרדיו, וזכו להצלחה במצעדי הפזמונים.
שותפים באלבום

ביצירת האלבום השתתפו מוזיקאים אחדים, ביניהם:
יהודה פוליקר - שירה, בוזוקי, גיטרה חשמלית, גיטרה אקוסטית
חיים רומנו - בוזוקי, גיטרה חשמלית, גיטרה אקוסטית
אבנר חודורוב - קלידים, אקורדיון וקולות
מייקל בנסון - גיטרה בס, קולות וכלי הקשה ב-"סיפור זמנים עברו"
אשר פדי - תופים, גיטרה ב-"סיפור זמנים עברו"
בועז ברמן - כלי הקשה
ניר אוורבוך - קלידים
יועד נבו - סימפולים
יעקב גלעד - כותב, מלחין, מפיק, אורח ב-"נמס בגשם"
יזהר אשדות - גיטרות, עיבודים והפקה מוזיקלית ב-"לעינייך הכחולות"
רשימת השירים באלבום

דיסק 1
לעייניך הכחולות
הילד שבך
פחות אבל כואב
הצל ואני
כשתגדל
רדיו רמאללה
והילדים באים
לא יודע
דברים שרציתי לומר
סיפור זמנים עברו
אלקו
ירקדו הבחורים + שותה הכפר
משב רוח
בוקר יום ראשון
חלון לים התיכון
דיסק 2
פנים אל מול פנים
אפר ואבק
מה יהיה יהיה
נמס בגשם
פרח
קין
טרנס אוריינט
זינגואלה
טוגרמה (המכתב)
מזוודות
משמרת לילה
אני רוצה גם
התחלה חדשה
עיניים שלי
יום שישי
חופשי זה לגמרי לבד